text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
زي "إنتل" و"سامسونج" كانت بتتبع نموذج الـIDM، "التصنيع المتكامل"، بمعنى، بنصمم وبنـManufacture، "احنا هنصمم الرقاقات ونعملها، ونعمل الجهاز بشكل متكامل، أيًا كان الجهاز دا إيه." "موريس تشانج" أدرك إن تطور الرقاقات دي محتاج منشأة لوحدها، منشأة متخصصة وبرة المنافسة، تقدر تطور وتصنّع وتبيع للكل، "الشركات تتنافس في التصميم،... | Statement | Masri | 242 |
كلهم، احنا اللي نعمل." المشكلة، يا عزيزي، بتتجلى سنة 2010، لمّا "آبل" كانت بتجيب الرقاقات اللي بتشغّل الـ"آيفون" من "سامسونج"، "سامسونج" كانت هي اللي بتوردلها الرقاقات دي، مدير "سامسونج" قالّك: "إيه دا دا دا؟! انتم بتكسبوا كام في الـ دا؟! الله! ما تيجوا نخش احنا كمان في سوق الـ دا!" | Question | Iraqi | 211 |
هنا، "آبل" هتدرك المشكلة، "ازاي اللي بيعمل الشرايح بتاعتي منافس ليا؟!" دا مش تضارب مصالح، دا تراشق مصالح! هنا، يا عزيزي، "آبل" هتعمل تعاقد تاريخي مع شركة TSMC. خلّيني أقولّك، يا عزيزي، إن Iphone Apple هيوصل دلوقتي لعوايد 199 مليار دولار، Revenues، انت، ما شاء الله، يا عزيزي، كل ما | Question | Khaleeji | 202 |
تبيع "موبايلات" أكتر، كل ما هتحتاج شرايح أكتر، فهنا، زي ما تقول كدا، "آبل" خدت من إيديها TSMC "يلّا، هه! هه! هه! هه! واصبحي يلّا عملاق." عوائد TSMC النهاردة واصلة لـ75 مليار دولار. أنا هأقول المعلومات دي، وهي اتقالت في حلقة Chip War، النهاردة، يا عزيزي، شركة واحدة في العالم | Statement | Khaleeji | 196 |
بتسيطر على 50% من الـChips بتاعة العالم، شركة واحدة في العالم بتسيطر على 95% من الـAdvanced Chips، الـChips المتطورة One Company, TSMC. روح كمّل القصة، ونرجع بقى لـ"تايوان". يهمنا، يا عزيزي، دلوقتي دخول "تايوان" في هذا المجال هيخلق تشابك تكنولوجي فريد من نوعه بين أبطال حكايتنا التلاتة، "تايوان" و"الصين" و"أمريكا"، | Statement | Khaleeji | 211 |
التشابك التقني اللي بين "أمريكا" و"تايوان" و"ألصين"، يكاد يوازي التشابك السياسي اللي وصفته مجلة زي "إيكونومست" بإنه Love Triangle، مثلث حُب، أطراف أوقات بيحبوا بعض، وأوقات بيكرهوا بعض، بس في كل الأوقات بيعتمدوا على بعض. وبينما، يا عزيزي، التاريخ شرحلك أبعاد الموضوع كويس، فخلّينا نشرحه تكنولوجيًا بأبسط طريقة ممكنة، وعلى | Statement | Khaleeji | 235 |
نموذج انت ممكن تكون عارفه، الـ"آيفون". | Statement | Masri | 32 |
على حسب تقرير للـFinancial Times بعنوان... حتة الـ"آيفون" اللي ظهرت سنة 2007، واتباع منها 4.2 مليار حتة بعوائد قيمتها تريليون دولار لـ"آبل"، هي أعظم تجسيد لمثلث الحُب اللي اتكملنا عنه، "أمريكا"، "الصين"، "تايوان"، لو بصيت، يا عزيزي، للجهاز، هتلاقي إن 36% من فاتورة مواده الحاجات اللي داخلة في تركيبه يعني، | Statement | Masri | 224 |
جاية من منتجات شركات تايوانية، زي إيه؟ زي الـProcessors ورقاقات الـWiFi والـModem 5G، بينما الـHigh Performance Materials جاية من "أمريكا"، ومعاها الإزاز جاي من شركة "كورنينج"، ومواد اللزق جاية من 3M، دي حصة "أمريكا". أخيرًا، بتيجي "الصين" بالجزء الأقل تقنية في العملية، التجميع، %95 من أماكن تجميع الـ"آيفون" موجودة في | Question | Masri | 211 |
"الصين". على حسب الـFinancial Times، الـ"أيفون" هي تجميعة خلقتها Supply Chain عبقرية، ودا، يا عزيزي، لا يُحسب لـ"ستيف جوبز"، دا يُحسَب لرئيس "آبل" الحالي "تيم كوك"، "تيم كوك"، يا عزيزي، هو اللي تقريبًا خلّى "آبل" تعمل المكاسب الرهيبة من خلال تنظيم عملية الـSupply Chain. الـ"آيفون"، يا عزيزي، كان تحفة فنية، | Statement | Khaleeji | 217 |
خرج على الرغم من وجود توترات سياسية بين الدول دي. عشان كدا، الهجوم على "تايوان" تحول من موضوع سياسي بيتناقش في المحافل الديبلوماسية وقعدات "الأمم المتحدة"، اللي احنا عارفين إنها ما بتعملش حاجة، لموضوع الساعة ومَصدَر القلق الأهم عند كل شركات التقنية، على حسب "يونج فين" مؤسس شركة "ماتيك"، اللي | Statement | Khaleeji | 203 |
بيعملوا اختبارات للرقائق، لو "تايوان" اتعرّضت للهجوم، فصناعة التكنولوجيا والإلكترونيات على مستوى العالم Will Be Srewed! هتتـ...! ودا، يا عزيزي، لأن 61% من السوق العالمي الخاص بأشباه الموصلات، اللي مشغّل الـ"موبايلات" والكمبيوترات والطيارات الـF16 والطيارات الـF35، وكل الليلة دي، كل دا في إيد TSMC، أنا، يا عزيزي، وجودي ... | Statement | Iraqi | 235 |
TSMC، فاللي هيقرب من "تايوان"، وديني لأزعّله! "تايوان"، يا عزيزي، نجحت من خلال التكنولوجيا إنها تبقى مهمة جدًا، لدرجة إن قمة الدول السبع سنة 2023 طالبت بتعديل الـSupply Chain دي و"إنتل" و"جوجل" و"ميتا" و"أمازون" أكدوا إن "احنا، يا جماعة، عشان نكمّل شغل، ونعمل اقتصاد وBusiness، ونشوف تليفزيونات ونشغّل ، والـSystems | Statement | Masri | 227 |
بقى اللي بتحرك الـHealthcare وبتحرك الجيوش والحاجات دي كلها، لازم الصناعة المهمة دي تخرج من إيدين TSMC، أو تخرج من ، احنا متورطين في دولة أد كداهو، وفيه واحدة كدا كبيرة وجنبها ومرعبة وعندها أسلحة نووية وحاجات، شايفة إنها بتاعتها! خلّولنا الصناعة تبعد عن المنطقة القلق دي! هاتوا الصناعة ، | Statement | Masri | 207 |
والله! تعالوا اعملوا الرقاقات في ! مش معقولة نبقى تحت رحمة !" اللي لو بس حصل عليها حصار، مش حرب، حصار، فعلى حسب كلام الـ"روديوم جروب"، فدا هيكون مخاطرة بأنشطة اقتصادية يوصل حجمها لـ2 تريليون دولار، بتحط، يا عزيزي، 2 تريليون دولار في خطر! تخيل، يا عزيزي، إن جزيرة شايلة | Statement | Masri | 195 |
الاقتصاد التقني للعالم كله عايشة وفوقها مسدس بتوجهه قوى عُظمى زي "الصين"، مع وعد باحتلالها في أي لحظة، ما بتاخدش No كإجابة. لدرجة إن على حسب "الجارديان"، فكل التايوانيين عاملين خطة تحسبًا للغزو الصيني، الخطة إن "احنا هنهرب كلنا لمقر TSMC." ما هو لا يُمكن يضربوها، لأن "الصين" مش هتشتغل، | Statement | Khaleeji | 214 |
العالم لو دمر TSMC، ولو سمح بإن TSMC تتدمر، كارثة! يلّا، ننهي بقى، ننهي خلاص التكنولوجيا، ونرجع بقى نحارب بالعصيان! دا لو لقيناها، بعد تقطيع الشجر اللي بيحصل في غابات "الأمازون"! وفي الوقت، يا عزيزي، اللي "تايوان" خلّت العالم يعتمد عليها أوي، وورطته اقتصاديًا في ضرورة حمايتها من "الصين"، فسياسيًا، | Statement | Masri | 223 |
هي قطعت آخر احتمال ممكن لانضمامها لـ"الصين"، | Statement | Masri | 36 |
في نهاية التمانينات، هيظهر حزب... دا، يا عزيزي، حزب مُعارض في "تايوان"، الحزب دا هيطالب بالتحول الديمقراطي، ومعاه "لي تينج هيو" أول زعيم ورئيس تايواني المولد، وليس صيني الأصل، أو كما يلقبوه في "تايوان": Mr. Democracy، "تايوان" أنهت أخيرًا الـWhite Terror، الإرهاب اللي كانت عايشاه لعقود، اللي كلمتك عنه في | Statement | Iraqi | 207 |
أول الحلقة، تحت إدارة حكومة المنفى الصينية. والهوية الجديدة لملايين التايوانيين، اللي ظهرت مع تحول البلاد للديمقراطية هتتفق مع حاجة واحدة بس، وهي إن "تايوان" دولة مستقلة، لا يُمكن بعد كل التضحيات والإرهاب اللي شافوه طول سنين طويلة، يرجعوا بإرادتهم لدولة صارمة زي "الصين". "الصين"، يا عزيزي، هتتجنن! وفي سنة | Statement | Masri | 222 |
1996، هتطلق اختبارات صواريخ. فين؟ على سواحل الجزيرة التايوانية. ليه؟ عشان تخوّف الناس اللي هتنتخب Mr. Democracy. الاختبارات دي، يا عزيزي، هتجبر "أمريكا" إنها تظهر في الصورة، وتقدّم أكبر استعراض عسكري وقتها لقوتها جوا "آسيا"، استعراض ما شُفناش قوته من أيام حرب "فيتنام". "، انت هتزيط؟! ما هم خسروا في | Question | Khaleeji | 210 |
." بس العرض كان جامد، Top! دي، يا عزيزي، هتكون بدايات لحرب المناورات الأحدث، اللي بدأنا بيها الحلقة. رغم كل تقدُّم "تايوان" الاقتصادي عن طريق أشباه الموصلات، إلا إن التحول الديمقراطي، يا عزيزي، كان أكبر ضربة لـ"الصين"، هنا، "الصين" أدركت إن أي محاولة لإغراء "تايوان" انتهت، "احنا مش بس كدا | Statement | Masri | 210 |
يمكن ما نعرفش نتحالف معاهم اقتصاديًا، لأ، دا الأسوأ والألعن دُول بقوا نموذج ديمقراطي موجود جنبينا!" نموذج "تايوان" الديمقراطي خطر جدًا جنب دولة محافظة وAutocratic، بيحكمها حزب واحد. عشان كدا، "الصين" هتصدر الـAnti-Secession Law، دا، يا عزيزي، قانون بيأكد حق "الصين" في استعادة "تايوان"، إصرار هتقابله أجيال جديدة في "تاي... | Statement | Khaleeji | 230 |
برفض أكبر، رفض لتسلُّط "الصين". وبحلول 2014، هتظهر حركات شبابية في "تايوان"، زي Sun Flower Movement، اللي اعترضت على اتفاقات تجارية جديدة مع "الصين"، ممكن هذه الاتفاقات في المستقبل تجبر "تايوان" على إنها تُحتَل، " عمّالة تحرجم، وهتموت وتحتلنا تاني! خدوا بالكم يا تايوانيين!" ولمّا، يا عزيزي، التايوانيين يشوفوا القمع | Statement | Masri | 217 |
الشرش اللي كان بيحصل للهونج كونجيين من الصينيين، لمّا خرجوا سنة 2019 ضد تدخلات "الصين" في سياساتها، هنا، "تايوان" هتتأكد إنها كانت ماشية صح، لو كانت وافقت على مبدأ الـOne Country, Two Systems، كان دا اللي حصل! "، مع كل احترامي لكل اللي انت حكيته داهو يعني، دي حدوتة جزيرة | Statement | Iraqi | 185 |
ناجحة، ناجحة، ناجحة، بس مُحاصَرة. وبعدين دلوقتي، ما الحرب الباردة خلصت خلاص، إيه اللي يخلّي ولّا يقوّموا حرب عالمية تالتة على دي هي؟! ما يحايلوها بالسياسة والديبلوماسية وكل دولة تاخد رقائقها وتروّح!" اللي انت بتقوله دا، يا عزيزي، حاصل بالفعل، لو بصيت على الـChart اللي قُدّامك دا، هتلاقي "الصين" و"أمريكا" | Question | Khaleeji | 225 |
هما أكبر شريك تجاري لـ"تايوان"، وحتى موضوع الرقائق دا ممكن يتحل في المستقبل، "واشنطن" بتعمل تحالف قوي مع TSMC، عشان يعملوا مع بعض مصانع رقاقات في "أريزونا"، خطة، يا عزيزي، تتنفّذ خلال 3 سنين. طبعًا، يا عزيزي، "تايوان" ما هياش عبيطة، الـAdvanced Chips مش هتتعمل لسة في "أمريكا"، على حد | Statement | Masri | 210 |
علمنا يعني، "كأن أنا أديكم المُنتَج المخصوص اللي عندي، اللي مقعّدني كل دا على قلبكم في العالم، أصحى الصبح، ألاقي نفسي بأتعامل باليوان؟!" المصنعين دُول، يا عزيزي، أول زبون عندهم هيكون "آبل" شخصيًا، عشان أول مرة في تاريخ "الولايات" يتكتب على منتجاتها Made in USA بضمير صافي. وبالتالي، الصناعة تبدأ | Question | Khaleeji | 206 |
تتحرك واحدة واحدة من الجزيرة اللي محطوطة على كف عفريت دي، ونعمل رقاقات، وما حدش بقى يقعد يتخانق عليها! ودا، يا عزيزي، اللي حصل في آخر 4 سنين، في مجال بناء مصانع أشباه الموصلات، لو بصيت، يا عزيزي، قُدّامك، هتلاقي فيه سباق مجنون، بين "الصين" و"أمريكا" مع "تايوان"، كله عايز | Statement | Masri | 203 |
يصنّع حاجته بنفسه. ولكن حتى لو الصناعة دي خرجت من "تايوان"، وكل دولة قدرت إنها تأمّن احتياجاتها، خلّيني أقولّك إن الحرب واحتمالات حدوثها هتفضل مستمرة للأبد، لأن، يا عزيزي، التاريخ، آه بيتغير، والاقتصاد بشركاته بنظامه، آه بيتغير، ولكن، يا عزيزي، للأسف، الجغرافيا عمرها ما بتتغير! عشان تفهم، لازم تبص بقى | Statement | Masri | 232 |
على الخريطة، بُص كدا، "تايوان" على بُعد 130 كيلو من "الصين"، غربها مضيق "تايوان"، طريق تجارة رئيسي لـ"الصين"، ومعظم حاويات العالم التجارية بتعدّي منه، وشمالها مضيق "مياكو" بينها وبين "اليابان"، جنوبها مضيق "باتشو" بينها وبين "الفلبين"، شايف المضايق دي كلها؟ المضايق دي، يا عزيزي، هي المداخل الرئيسية لـ"الصين" على "المحي... | Question | Masri | 243 |
الهادي"، دا، يا عزيزي، دلوقتي أهم محيط في العالم. لو بصيت على القواعد العسكرية الصينية على الساحل، هتلاقي قُصادها قواعد عسكرية أمريكية، موجودة في "الفلبين" و"اليابان" و"كوريا الجنوبية"، القواعد دي، يا عزيزي، مش متوزعة اعتباطًا كدا، دي بتصنع بتجاورها جنب بعض ما يُسمّى الـFirst Island Chain، سلسلة، يا عزيزي، من | Statement | Masri | 220 |
الجُزر بتحبس "الصين" عن المحيط، بتعزلها وبتقلل نفوذها البحري والتجاري، و"تايوان" موجودة في قلب السلسلة دي، زي ما انت شايف كدا. لو "الصين" خدت "تايوان"، هتبقى بتكسر السلسلة، ولو كسرتها، مش بس هتبقى بتنهي الحصار، ولكن قواعد "أمريكا" اللي في "الفلبين" و"اليابان" هتبدأ تتفكك بالتدريج، "لأن خلاص، الفتوة اتضرب قُدّامنا | Statement | Khaleeji | 240 |
في !" ما فيش دولة فيهم هتقدر تصدّق إن "أمريكا" هتقدر تحميها. خصوصًا، إن احنا قُدّام غول بحجم "الصين" بيلعب على أرضه وبيهددها عسكريًا، وكمان، خد "تايوان" من "أمريكا". أما بقى لو فضلت "تايوان" تحت إيد "أمريكا"، فـ"الصين" هنا هتفضل مُحاصَرة للأبد. ودا، يا عزيزي، لو يقدر يتحمله أي حاكم | Statement | Masri | 221 |
صيني، صعب إن الحكومة الحالية تتحمله، الزعيم الصيني "شي جينبينج" شخص عنده مشروع، مشروع إن "الصين" تبقى دولة عظمى، لها سيادة على أراضيها، وجزء من هذا المشروع انتهاء قرن الإذلال، اللي حكيتلك عنه في أول الحلقة، وأهم طريقة لدا هي استعادة "تايوان". دي ركيزة ما يُسمّى بـ"خطاب التجديد الوطني"، اللي | Statement | Khaleeji | 210 |
بيعتمد عليه "شي" إنه يصبح قائد أعظم من "ماو"، يبقى هو الزعيم التاريخي لـ"الصين". "شي"، يا عزيزي، مؤمن بهذا الحلم جدًا، لدرجة إنه حدد سنة 2049 كـTarget نهائي، دا، يا عزيزي، اللي سماه الـChinese Dream، "هنحقق الحلم الصيني على 2049." طبعًا، يا عزيزي، الخوف إن الحلم دا ما يتحولش بس | Statement | Khaleeji | 201 |
لكابوس للعالم، ولكن أيضًا كابوس لـ"الصين"، والخوف الأكبر إن الكابوس دا يتحقق قبل 2049! بعد فوز "ترامب" في الانتخابات الرئاسية، العالم كله حاطط إيده على قلبه، معاه طبعًا الأستاذ "سيد جبيل" وزميله "هيثم الجندي"، عشان يعملوا مشاهدات زي الفل! العالم مرعوب إن على راس "أمريكا" و"الصين" رجلين ألعن من بعض! | Statement | Iraqi | 218 |
"شي جينبينج" اللي بيحلم بزعامة خالدة، و"ترامب"، الراجل اللي بيعلن بوضوح إنه عنده مشاكل كبيرة جدًا مع "الصين"، مش مع الإدارة الصينية، لأ، مع "الصين" كفكرة، كوجود! مع الآخر! هو "دونالد"، يا عزيزي، مقتنع هو و9 صحابه هيخشوا الجنة! لسة نازلين دلوقتي، بقوا 8! "ترامب"، يا عزيزي، بنلاقيه في خطاباته | Statement | Masri | 221 |
بيتوعد لـ"الصين"، وبيقول إنه هيفرض عليهم عقوبات وجمارك توصل لـ200%، ولكن، يا عزيزي، من الناحية التانية، "ترامب" انتقد سيطرة "تايوان" على صناعة الـSemiconductors، وإن بينما شركات "أمريكا" بتكُعّ مليارات، عشان شوية رقائق موجودة في "تايوان"، فبقت محتاجة تدفع كتير مقابل حمايتها من القوات الأمريكية. عشان كدا، لو تابعت أي تح... | Statement | Khaleeji | 232 |
عن مستقبل "تايوان" بعد الانتخابات الأمريكية الأخيرة، هتلاقي إن شخصية "بينج" بإصرارها و"ترامب" وتقلباته ورا مصالحه، بتلاقي إن أي تحليل عاجز عن تأكيد أي شيء، ما فيش، يا عزيزي، أي ضمان، مش عارفين، هنحارب، ولّا هنبقى في حالة سِلم، ما فيش خيارات! الحقيقة، يا عزيزي، إن "أمريكا" و"الصين" مزنوقين في | Statement | Khaleeji | 215 |
معضلة رائعة، كل واحد مشاكله، اللي لو اتحلت، هتضر مصالحه، فبس، يا عزيزي، بتدخل بقى في حالة من الدوامة، أحبّك ولا أقدر على بُعدك! ما حدش ضامن، الحرب ممكن في وقت من الأوقات تصبح الحل الوحيد بالنسبة لواحدة من الدول دُول، ولّا يفضل الوضع كما هو عليه. في التاريخ، يا | Statement | Masri | 185 |
عزيزي، ولعدة قرون، هنلاقي إن أشهر اسم لـ"تايوان"، ليس "تايوان"، وإنما "فورموزا"، ودي كلمة جاية من أسطورة عن بحّار برتغالي وصل الجزيرة | Statement | Khaleeji | 100 |
معلش يا ابني، ممكن ترفعه شوية؟ عشان بيعملّي دوخة. انت يا أستاذ، ما تيجي تخش بُقي أحسن! | Question | Khaleeji | 68 |
"مايكات" وسلوك وحاجة قرف! يا جماعة، هأتأخر على جلسة البرلمان، مش ممكن! خُد بالك، عملية الزراعة دي عملية صعبة جدًا، مش أي حد يزرع، الزراعة، فن. زراعة قلب؟! الوحيد اللي محتاج عملية زراعة قلب هو الدكتور "مجدي يعقوب"، | Question | Masri | 164 |
لأن ما عندهوش قلب! لا، لا، لا! | Statement | Khaleeji | 23 |
الدكتور "مجدي"، الشغل معاه، بصراحة، مريح جدًا! أنا أي حاجة تيجي قُدّامي، بأزرعها على طول! بأزرع خير، بأزرع حُب، أزرعلكم ألغام؟ طب، معلش، مرة تانية. شباب، ممكن حد يجيب الديناميت من العربية؟ هأبسطكم والله! إيه يعني بيشيل قلب، ويحط قلب؟! ما السبّاك بيعملها كل يوم، وما هواش شخصية عالمية يعني. | Question | Masri | 222 |
لأ، أنا تخصصي زراعة القلب، زراعة الشعر، ما ليش فيها، | Statement | Khaleeji | 42 |
أنا عامل شبكية، بحيث إن احنا نشغّل الشغل يعني وكدا. بس غير كدا... أنا بأحب نفسي زي ما أنا. شغلتنا طول الوقت إن احنا بنزرع ونقلع، طب إن الزراعة فشلت؟ ساعتها، بنقلع بس! مرة، كنا قاعدين، سمعنا صوت دق جامد، دوم، دوم، دوم! اتخضينا! دا طلع نبض الشارع! | Question | Masri | 191 |
اسمع دي، لو سمحت... Draw Some Heart and Laughs on Window Like an Art ما بتشبّهوش عليها؟ دي كانت جملتي، وهو خدها على فكرة! إيه؟! دكتور "مجدي" وصل، ودخل العمليات؟! | Question | Khaleeji | 97 |
أهلًا وسهلًا، خلّيه يشوف شغله! إيه؟! زراعة قلب؟! لأ، أنا خبير زراعي، تخصص رُز وبسلّة ولوبيا، قسم غدا، جامعة "حلوان". يبدو بقى إن أنا جيت مكان غلط، أنا مضطر أستأذن، | Question | Masri | 136 |
قلوب الناس أداويها" أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! عزيزي، عقّمت الأوضة؟ استعد بقى لحلقة مدتها تعادل تقريبًا عملية إزالة لِوَز، متعسرة شوية! في بداية تمانينيات القرن اللي فات، واحد باسم "كينيث كلارك"، اللي كان عضو حزب المحافظين، واللي هيكون بعد | Question | Masri | 226 |
كدا وزير الصحة في "إنجلترا"، "كلارك" دا، يا عزيزي، بعت رسالة لزميله "جون باتين"، بيقولّه: "يا عزيزي، أنا عندي جرّاح مجنون في مستشفى ، بيحاول يعمل عملية زراعة قلب. أوقّفه ازاي؟! أنا يا إما هأقفل المستشفى، يا إما هأنقله! ما ينفعش حد يعرف الكلام دا!" مش محتاج، يا عزيزي، أقولّك | Question | Masri | 208 |
إن الجرّاح المجنون اللي احنا بنتكلم عنه هو اللي انت متوقع إني أجيب اسمه من أول الحلقة، مش بسبب ذكائك، ولكن بسبب عنوان الحلقة! نحن، يا عزيزي، نتحدث عن الدكتور "مجدي يعقوب". الحقيقة، يا عزيزي، خلال السبعينات والتمانينات، "مجدي يعقوب" سوف يكون العدو الأول لكثير من الساسة البريطانيين، وكذلك الكيانات | Statement | Iraqi | 213 |
الصحية هناك. جرّاح فيه مؤامرات سرّية حواليه طول الوقت، مؤامرات بتحاول تمنعه إنه يطور عملية زراعة القلب، لدرجة إن سنة 1978، مجموعة من اتحاد التخطيط الصحي في "لندن" هتوصّي بإغلاق مستشفى "هيرفيلد"، المستشفى اللي من خلالها "مجدي يعقوب" بدأ في برنامج زراعة القلب. محاولة قفل المستشفى دي، يا عزيزي، هيقف | Statement | Masri | 213 |
قُدّامها أكتر من 100 ألف بريطاني، هيوقّعوا على التماس ويقدّموه للبرلمان في محاولة لإنقاذ المستشفى. الموضوع، يا عزيزي، فضِل يكبر ويكبر، لدرجة إن الحكومة البريطانية هترفض في بداية التمانينات إنها تموّل المستشفى، "مين دا، إن شاء الله، اللي عايز يزرعلي؟!" وهنا، هيضطر "مجدي يعقوب"، الجرّاح المرموق آنذاك، إنه يلفّ ويجمع | Question | Masri | 227 |
تبرعات، هنشوفه، يا عزيزي، بيبيع زهور الأوركيد، اللي موجودة في بيته، ليه؟ عشان يموّل صندوق "هيرفيلد" لزراعة القلب! جرّاح من بلد بعيدة، جاي بطموح كبير جدًا، مش بس بيحلم بنجاح شخصي، وإنما كمان بيحلم بتغيير طب القلب في العالم للأبد. خلّينا نبدأ، يا عزيزي، من هذا البلد البعيد، تعالى، يا | Question | Masri | 213 |
عزيزي، أودّيك على "مصر". في يوم 16 نوفمبر سنة 1935، الجرّاح "حبيب يعقوب" بيستقبل ابنه التالت "مجدي"، "مجدي" هيقرر يكون جرّاح قلب من أصغر سن ممكن تتخيله، من وهو عنده 5 سنين، دا بيحصل لمّا بتموت عمته "يوجين" سنة 1940، وهي لسة صغيرة، عندها 22 سنة، بمرض القلب! المرض وقتها | Statement | Masri | 197 |
هيؤدي إلى حمى روماتيزمية، كانت متوطنة في "مصر"، وما لهاش علاج! لمّا "مجدي" بيصارح أبوه بعد كدا برغبته، الأب هيقولّه إن تركيبته المزاجية وطريقة تفكيره عمرها ما هتناسب جرّاح، "مجدي" من صغره وهو طفل خوّاف، ما بيتكلمش كتير، وكتير من أساتذته هيعتبروه متأخر عقليًا! خاله، وهو برضه جرّاح، كان خده | Statement | Khaleeji | 216 |
معاه مرة أوضة العمليات، هنا، "مجدي" أول ما يشوف الدم، هيُغمى عليه! تخيل، يا عزيزي، واحد من أعظم جرّاحين العالم، أغمى عليه لمّا شاف الدم! "يا بقى، ليه حرقت؟! ليه قُلت إنه هيبقى من أحسن جرّاحين العالم؟! كنت فاجئني!" عزيزي، شوف دكتور! اسأل مختص! نرجع تاني، يا عزيزي، لطفولة "مجدي | Question | Masri | 211 |
يعقوب"، تركيبة دماغه دي كانت نتيجة لأحداث مختلفة، زي مثلًا إن أبوه كان جرّاح عام بيلفّ حوالين محافظات "مصر"، وكل مرة، بيحاول فيها "مجدي" إنه يعمل صداقات ويستقر في مدرسة، هيلاقي نفسه بيتنقل بعدها، عشان كدا، هيسمّي الفترة دي في حياته بـ"العهد الغجري"، يعني عهد التنقل والترحال. "مجدي يعقوب" طفولته | Statement | Masri | 223 |
هتكون أصعب لمّا تقوم الحرب العالمية التانية، وقتها، "مجدي يعقوب" هيجرب شعور الخوف، صوت الطيران الإنجليزي والألماني فوقه طول الوقت، الشبابيك مدهونة غامق، عشان الطيران ما يشوفهاش ويقصف، كلمة واحدة قادرة تخلّيه يقوم من مكانه وهو مرعوب، "غارة"! الصعوبات دي، Somehow، هتزوّد انبهار "مجدي" بمهنة الطب، خصوصًا سنة 1942، لمّا | Statement | Khaleeji | 228 |
الألمان بيقصفوا مصنع قطن قريب من بيته، وقتها، أبوه هيجري من غير تفكير، عشان يلحق المصابين ويعالجهم، ومش هيرجع من على الجبهة غير بعد كام يوم. في اليوم دا، يا عزيزي، "مجدي يعقوب" حَب الطب. صحيح، يا عزيزي، "مجدي" كان الهدف جواه فعلًا، وكان شايف أبوه العظيم دا قدوته، ولكن | Statement | Iraqi | 196 |
يمكن يكون الفضل الحقيقي في تطوير شخصيته بيرجع لصديق، صديق قدِر يخرّج شخصية "مجدي" من عزلتها. شخصية "مجدي" كانت ممكن ما تتطورش خالص، ولكن كل حاجة هتتغير لمّا المدرسين بتوعه يقرروا إن هما يحطوه في فصل واحد مع أخوه "جيمي"، أخوه اللي كان أكبر منه بسنة ونُص. وأول ما "مجدي" | Statement | Masri | 193 |
يتطمن لوجود صديق، كدا كدا هو أخوه، ملازمه، مستحيل يخسره بالسفر أو بالانتقال، "احنا الاتنين شيلة واحدة." هنا، يا عزيزي، شخصيته هتتحول 180 درجة، وخلّيني أقولّك، يا عزيزي، إن في أول شهر، هيكون الأول على الفصل، وبالرغم من تفوقه الدائم على أخوه، وبرغم إنه أصغر منه، إلا إن "مجدي" هيقول | Statement | Masri | 199 |
إن "جيمي" أخوه عمره ما هيكون غيران منه، وإنما كان بيدعمه وبيساعده يمكن يكون أكتر ما بيساعد نفسه. وبعد 10 سنين من موت عمة "مجدي"، هيدخل "مجدي" و"جيمي" كلية الطب سنة 1951. في كلية الطب، يا عزيزي، في "القاهرة"، "مجدي يعقوب" هيكون منبهر بأستاذين، أستاذين مهمين هيحددوا كتير من ملامح | Statement | Khaleeji | 207 |
مسيرته، الأول هو البروفيسور الروسي "جليب فون أنريب"، اللي اسمه محفوظ في كُتُب الطب باكتشاف لأثر "أنريب"، الـAnrep Effect، ودي، يا عزيزي، بتبقى الطريقة اللي القلب بيزوّد بيها انقباضه لمّا الضغط في الشرايين بيزيد، عشان يقدر يوصّل الدم للجسم. "أنريب" هيعلّم "مجدي يعقوب" أهمية التجريب، عشان يقدر يفهم وظايف الأعضاء، | Statement | Khaleeji | 226 |
لا يُمكن نقدر نفهم القلب أو أي عضو تاني، من غير ما نجرب ونخاطر. أما الأستاذ التاني، فهو بروفيسور الكيميا الحيوية "علي حسن"، الراجل دا كان بيخلّص المحاضرات من هنا، يقوم رايح يلفّ على القرى، برة العاصمة، ويدرس الأنماط الغذائية للأطفال، بحيث إنه يقدر يفهم ويحلل أسباب ضعفهم، دا علّم | Statement | Khaleeji | 203 |
"مجدي يعقوب" إن الطب دايمًا من بدايته موجود عشان يخدم الناس، وبالأخص، الطبقات الفقيرة، الطب مش مجرد ممارسة ودراسة جوا أوضة مقفولة. الفكرة، يا عزيزي، إن انت عشان تجرب وتخاطر، وتساعد المجتمع بتاعك، محتاج تتعلم طب الأول، محتاج تدرس وتذاكر وتشتغل على نفسك، و"مجدي" كان مؤمن إن لسة قُدّامه كتير | Statement | Masri | 216 |
يتعلمه. يا أسطى، ما تقلقش يا أسطى! دا الملكة هتكرّمك يا أسطى، وهتعمل مستشفى في "أسوان" باسمك يا أسطى! "هشام جمال" هيهريك إعلانات! اصبر على نفسك! لسة المستقبل جاي ينغنغ! وقتها، هينبهر بأعمال الـ"سير "، واحد من أهم جرّاحين القلب في العالم، وهيقرر إنه يتتلمذ على إيده في "لندن"، ولكن | Statement | Iraqi | 206 |
الأب "حبيب يعقوب" هيرفض سفر ابنه لـ"أوروبا"! وعلى حسب كلام "يعقوب"، فالأب كان آه فخور بابنه، زي أي أب، ولكنه برضه، زي أي أب، مش عايزه يبعد عنه. ولكن زي ما مأساة العمة "يوجين" كانت السبب في إن "مجدي" يحلم إنه يبقى دكتور، كان زي ما تقول كدا، لازم تحصل | Statement | Khaleeji | 189 |
مأساة تانية، عشان ياخد أهم خطوة في مسيرته، وهي السفر. سنة 1959، هيعاني الجرّاح "حبيب يعقوب" من أزمة قلبية، نتيجة مضاعفات السُكّر، وقتها، هيتفاجئ "مجدي يعقوب" بالعكس، أو على حد تعبيره، ما كانش فيه عنده أدوات أو معرفة عن اللي بيحصل، ولا حتى عند الدكاترة التانيين عشان حد ينقذه! دا | Statement | Khaleeji | 201 |
هيوجعه جدًا، خصوصًا إن في النهاية الأب بيموت بسكتة قلبية! مين عارف؟ يمكن لو كان عنده خبرة، هو أو دكاترته، كانوا ممكن ينقذوا أبوه! "مجدي" هنا، بعد خسارة عمته، قرر إنه يدرس الطب، وبعد خسارة أبوه، بيقرر إنه يسافر، هيسافر عشان يجمّع خبرة وعِلم كافيين، عشان يصبح أهم جرّاح قلب | Question | Masri | 204 |
في العالم. أيوة. أيوة، بأحرقلك كل حاجة! "، إيش ضمّنك إن دي النهاية؟ ما يمكن عامل Twist، وما تبقاش دي النهاية." تاريخ "مجدي يعقوب"، يا عزيزي، هيكون حافز كبير عنده للتعلم، ماضي مليان بمآسي فقدان، واحد من أسبابها قِلة العِلم، قلة الخبرة. ولكنه، على حسب تعبيره، هيحس لمّا يوصل "بريطانيا" | Question | Masri | 209 |
بشعور بالدونية، حاسس إنه صغير قُدّام عالم كبير جديد أكثر تقدمًا! شعوره بالدونية هيحاول "مجدي" يغطيه بالحماس، لمّا هيقدّم على 3 زمالات دُفعة واحدة، في "لندن" و"إدنبرة" و"جلاسجو". بحلول سنة 1964، هينضم "مجدي" لمستشفى اسمها "برومبتون"، وهيتتلمذ أخيرًا على إيد الـ"سير "، الرجُل الذي سوف يغيّر حياته للأبد. "بروك"، يا | Statement | Khaleeji | 233 |
عزيزي، على حسب وصف "مجدي يعقوب"، شخصية قاسية وكثيرة الانتقاد، زي أبوك كدا! كل تلاميذه بيترعبوا منه! ولكن "بروك" هيعلّم تلاميذه إن قسوته في التعليم دي ضرورة، "لازم أجيبلك Trauma، عشان تبقى جرّاح كويس! لازم أهينك قُدّام نفسك وقُدّام زمايلك عشان تبقى جرّاح عالمي! جرّاح القلب لمّا يخش العمليات، بيكون | Statement | Masri | 220 |
لوحده، ما حدش هينقذه لو مش متعلم كويس!" "بروك" هيعبّر عن صعوبة وتعقيد عمليات القلب عن طريق استخدام تشبيهات فريدة، زي إن الجرّاح بيمشي في طريق هادي، وفجأة، يلاقي البوليس جاي وراه بالموتوسيكل، أو إن فيه مدرعات نازية بتطارده، وفي عز هذه اللحظات الحرجة، لازم يلاقي حل! "مجدي" هيتعلم من | Statement | Khaleeji | 208 |
"بروك" أهم درس في مسيرته، وهو إن الجراحة قبل ما تكون مشرط وخطوات، هي بتعبيره "حالة ذهنية"، الجرّاح فيها بيتحرك من عقبة للتانية، بأعصاب من فولاذ، "مجدي" هيتعلم ازاي يعمل العملية في دماغه ألف مرة، ويتخيل مضاعفاتها وأخطاءها، عشان لمّا يخش بقى ويعمل العملية الحقيقية، هيكون زي اللي بيدندن لحن | Statement | Masri | 211 |
هو حفظه وغنّاه قبل كدا ألف مرة، عشان كدا، يا عزيزي، "مجدي يعقوب" هيعمل كل عملياته على أنغام الموسيقى الكلاسيكية، زي "باخ" و"شوبان". هناك إشاعات بتقول إنه بيسمع لـ"كزبرة" و"سميرة سعيد"! بس مش متأكدين! على حسب المصادر، في مرة، جرّاح إيطالي هيفتح بالغلط الوريد الأجوف العلوي، دي، يا عزيزي، غلطة | Statement | Masri | 217 |
هتعمل نزيف كارثي! ليه؟ لأن دا الوريد اللي بيشيل الدم من نُص الجسم العلوي للقلب مباشرةً. وقُطره 2.5 سم، يعني خرطوم، مش وريد صغير! دا "صلاح سالم"! دا يتحشي رُز، ويتعمل ممبار دا! هنا، يا عزيزي، الدم هيغرّق أوضة العمليات، بيتم استدعاء الدكتور "مجدي يعقوب" وبهدوء شديد، بإيده الشمال هيقوم | Question | Iraqi | 212 |
سادد الثقب، وبإيده اليمين، هيقوم مستخدم خيوط الجراحة والكانيولا، وبعد ما ينقذ مريضه في زمن قياسي، والكل متوقع إنه يمسك الجرّاح الإيطالي يركنه مكان المريض، هنا، يا عزيزي، "مجدي" هيبصله بهدوء ويقولّه، إنه كان مشاكس النهاردة، كأنه عيّل صغير! "وبرضه، هأجيبلكم العجلة!" وبرغم إن "مجدي يعقوب" اتعلم على إيد معلّم | Statement | Khaleeji | 228 |
قاسي وصارم زي "بروك"، فهدوء "يعقوب" هيفضل ميزة بتميز مسيرته. "بروك"، رغم قسوته، هيحترم "مجدي يعقوب"، لأنه مختلف عنه بهدوئه، هدوؤه اللي ما بيمنعهوش إنه يعبّر عن رأيه من غير ما يخاف. وبحلول سنة 1967، دكتور "بروك" بيكون قرّب من التقاعد، وهنا، هيدعم تلميذه "يعقوب" الشاب عشان ييجي يمسك مكانه | Statement | Khaleeji | 221 |
في مستشفى "برومبتون". "يعقوب" كان عنده مهارة، وكمان، دعم أستاذه ليه، ولكنه، يا عزيزي، لسة لم يكُن بريطاني كما يكفي. سنة 1967، هيوجّه مديرين "برومبتون" دعوة لـ"مجدي يعقوب" على كاس نبيت. - "، إيه النبيت دا، معلش؟!" - عصير عنب! أي طبيب وقتها كان يعرف إن دا الـ"بروتوكول" البريطاني لمقابلة | Question | Iraqi | 214 |
التوظيف، هيعمل معاه Interview. لكن وقتها، "مجدي يعقوب" ما كانش فاهم "برتوكوليات" الإنجليز ولا تقاليدهم، لحد 10 دقايق قبل المعاد، "مجدي يعقوب" كان في أوضة العمليات، وهيخرج منها جري على الـMeeting اللي هيحضره، وهو فاكره لقاء ودّي، ومش جاهز لشلّال الأسئلة اللي هيتطربق فوق دماغه، حوالين بقى، إيه رؤيتك؟ إيه | Question | Khaleeji | 217 |
مشاريعك؟ إيه أفكارك؟ شايف نفسك بعد 5 سنين فين؟ وهنا، هيتفاجئ إنه داخل Interview، والوظيفة تروح منه لحد تاني! طبعًا، يا عزيزي، "يعقوب" في هذه الفترة هيكون في قاع قاع قاع الإحباط! وهيفتكر محادثة ليه مع الجرّاح الشهير "هولمز سيلورس"، لمّا ليلاقيه جرّاح صغنن، وفي وقت قليل، كان هيمسك مكان | Question | Masri | 212 |
أستاذه، هينصح "مجدي يعقوب" إنه يحجّم من طموحاته، ويشوفله تخصص تاني غير جراحة القلب، يسيب التخصص دا لحاله، لأن كل جراحات القلب اللي ليها قيمة اتعملت خلاص، لا يوجد جدبد يُمكن اكتشافه! "، هو كان بيتكلم كدا زي الفنانة ؟!" لأ، يا عزيزي، دا من عندي! الحقيقة، يا عزيزي، إن | Question | Masri | 198 |
الراجل كلامه أحبطه، وهنا، "مجدي يعقوب" هيقرر إنه يسيب "بريطانيا" كلها، ويسافر "أمريكا". ولكن في ديسمبر 1967، هيتفاجئ العالم بنجاح جراحة جديدة، هتغيّر من مسار طب القلب في العالم إلى الأبد! يوم 2 ديسمبر سنة 1967، هينجح الجنوب أفريقي "كريستيان بيرنارد" في زراعة أول قلب بشري، في أحد المستشفيات في | Statement | Masri | 212 |
"كيب تاون". عملية زراعة القلب، أو الـHeart Transplantation، هي عملية نقل قلب حي من متبرع وزرعه في جسم شخص تاني قلبه بيموت! وقلبه بيموت دي مش تشبيه بليغ عن قسوة، | Statement | Masri | 108 |
لأ، دي حالة طبية اسمها... زي الفشل الكلوي كدا! عملية زرع القلب بطبيعة الحال عملية معقدة، ودي، يا عزيزي، حقيقة، مش محتاجة دكتور عشان تستنتجها، انت مش عارف تزرع بطاطس، هتعرف تزرع قلب؟! انت، يا عزيزي، قعدت 6 سنين طفولتك حاطط فولة في علبة زبادي، وفوقيها قطنة، مستني الفول يزرّع، | Question | Masri | 209 |
وما حصلش! ما بالك بقى لو بتزرع قلب! أي حد في الشارع هيبص على صورة القلب دي، هيفهم إن الموضوع صعب. خلّيني، يا عزيزي، أدّيك تشبيه للي بيحصل في القلب، القلب عامل زي محطة مترو "رمسيس"، "الشُهَدا"، القلب بيستقبل الدم من حتة، يودّيه حتة تانية، وبعد كدا، يستقبل اللي ودّاه، | Statement | Masri | 194 |
ويرجّعه حتة تالتة، القلب، يا عزيزي، ياخد من الرئة، يبعت على الجسم، ياخد من الجسم، يبعت على الرئة، ياخد من الرئة، يبعت على الجسم، ياخد من الجسم، يبعت على الرئة، شهيق، زفير، قلب يشتغل، انت مش محتاج "مجدي" لحد دلوقتي. خُد بالك من نفسك، هه! بيستقبل الدم من حتة، يودّيه | Statement | Masri | 193 |
حتة تانية، وبعد كدا، يستقبل اللي ودّاه، يرجّعه حتة تالتة. القلب عبارة عن 4 تجويفات، 4 أوض، وكل تجويف متوصّل بوعاء دموي كبير جدًا، الأُذين الأيمن متوصّل بوريد أجوف علوي وسفلي، دُول راجعين بالدم من أجزاء الجسم المختلفة، بيستلم، الدم اللي جاي محمّل CO2، الأذين الأيمن بيفرّغ حمولته في البطين | Statement | Khaleeji | 213 |
الأيمن، ومنه للشريان الرئوي، ومنه للرئة، اللي بتنضّف الدم من الـCO2، وتدخّل مكانه O2، أكسجين، يا عزيزي. "أيوة، عارفه دا يا ، دا أنا بأتنفسه على فكرة!" وأنا كمان، يا عزيزي، بيننا حاجات كتير مشتركة! ما تجيب بوسة! الدم النضيف أبو أكسجين دا بيرجع تاني للقلب، ويقوم مفضّي في النُص | Statement | Iraqi | 209 |
الشمال، الحتة الشمال، الأذين الأيسر، ومنه للبطين الأيسر، اللي متوصل بأكبر شرايين الجسم، عايزك، يا عزيزي، تسلّم على عمك الشريان الأورطي، دا "صلاح سالم" بتاع الجسم، دا اللي لحم كتافك من خيره! بياخد الدم أبو أكسجين الملظلظ دا، ويبعت بقى Highway، أي حتة في الجسم عايزة أكسجين، يودّيلها، امتحانات، يبعت | Statement | Iraqi | 210 |
للمخ، واكل فول، يتبّت في المعدة. النهاردة ليلة فرحك؟ معلش! بتحب؟ آه، معلش، تعبان شوية النهاردة! أي حتة عايزة دم، يبعتلها! "إيه يا التأثيرات البصرية دي؟!" دا، يا عزيزي، اختصار لما يحدث في الدورة الدموية. "طب ما العلم سهل يا أهو!" أتمنى، بصراحة، يا عزيزي، إن الدكتور "مجدي"، بعد هذا | Question | Khaleeji | 206 |
الشرح، وكل هذه السنوات من الصمت والهدوء، ما يفقدش وقاره عليا! دكتور "مجدي"، عهدتك دمث، افضل دامثًا! المهم، يا عزيزي، هذا القلب بقى، بكل هذه التعقيدات، انت المفروض، لو هو بايظ، تشيله، وتحط مكانه قلب تاني، بكل بقى الوصلات والسلوك اللي طالعة! دا مش محتاج دكتور، دا محتاج مهندس تشطيب! | Statement | Iraqi | 205 |
دا غير كمان، موضوع إن انت توقّف الدورة الدموية دا، هتشيل وتركّب ازاي؟! بأقولّك إيه، ما ينفعش تقف! ازاي هتشيل كل هذه التوصيلات، وتجيب قلب سليم، وتحطه مكان البايظ، وتخيطه بالشبكة المعقدة دي؟ "، أنا حاسس في كلامك إن هناك ثغرة، يعني، معروف اللي بيتبرع بكلاويه، عنده كليتين، فخُد واحدة، | Question | Masri | 210 |
وأنا واحدة، وهنكمّل. اللي بيتبرع بالكبد، بيطلّع فص، فخُد رُبع، وأنا معايا 3 أرباعه، وإن شاء الله، نكمّل. فانت هتعيش، وأنا هأعيش، وكل ما تتزنق، هأفصصلك! إنما معلش يعني، مين هيتبرع بقلبه السليم، ويحط مكانه البايظ؟! فيه واحد قلبه كبير، فبيقطّع منه يعني؟!" عزيزي، أرجوك، ممكن نهدا شوية؟ ممكن؟ ممكن | Question | Masri | 234 |
نفترض إن احنا ما عندناش علم بكل الأمور؟ ممكن؟ الحقيقة، يا عزيزي، إن دا سؤال منطقي، برغم إن كوميديتك فاسدة! سؤال التبرع بالقلب هو أكبر معضلة بيواجهها هذا المجال، لأن القلب الجديد لازم يتاخد من جسم حي، فازاي تعمل كدا في واحد لسة عايش، عشان تنقذ واحد تاني؟ فدا سؤال | Question | Masri | 195 |
منطقي. الإجابة، يا عزيزي، على سؤالك، إن المتبرع يكون عايش ومش عايش، وقادر على بُعدك، عادي، قبل ما تسأل وتستظرف! بيكون، يا عزيزي، ميت إكلينيكيًا، الموت الإكلينيكي هو موت منطقة ما في الجهاز العصبي، اسمها جذع المخ أو الـBrain Stem، المنطقة دي، يا عزيزي، لمّا بتموت، خلاص، شكرًا، Enough of | Statement | Khaleeji | 203 |
Life، ما بترجعش تاني، ومن غيرها، الرئة مش هتشتغل، المريض، يا عزيزي، بيكون عايش، ولكن بيبقى عايش بالأجهزة، وفي نفس الوقت، هو مش عايش، لأن الأجهزة لو اتفصلت، كل حاجة هتقف! بالتالي، امتى هنعتبر المريض ميت؟ هل إما قلبه يقف؟ ولّا لمّا مخه يقف عن العمل؟ معظم أطباء القلب بيختاروا | Question | Masri | 209 |
Subsets and Splits
No community queries yet
The top public SQL queries from the community will appear here once available.